**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanci Národnej rady Slovenskej republiky Miroslav Beblavý a Lucia Žitňanská

**2. Názov návrhu právneho predpisu:** Návrh zákona o ochrane národnej bezpečnosti pri zmene vlastníctva strategického majetku a o zmene a doplnení niektorých zákonov.

**3. Problematika návrhu právneho predpisu:**

a) je upravená v práve Európskej únie

*- primárnom*

čl. 4 ods. 2 Zmluvy o Európskej únii (národná bezpečnosť ako výlučná zodpovednosť každého členského štátu)

*- sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

- nie je upravená,

*- sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

 - nie je upravená,

b) je obsiahnutá v judikatúre Súdneho dvora Európskej únie

- bezpredmetné

**4. Záväzky Slovenskej republiky vo vzťahu k Európskej únii:**

- bezpredmetné

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti – úplný.

**Doložka**

**vybraných vplyvov**

**A.1. Názov materiálu:** Návrh zákona o ochrane národnej bezpečnosti pri zmene vlastníctva strategického majetku a o zmene a doplnení niektorých zákonov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | X |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  | X |
| 3. Sociálne vplyvy |  | X |  |
| – vplyvy na hospodárenie obyvateľstva, |  | X |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Na základe nových pokút podľa § 6 ods. 1 v čl. I návrhu zákona a novej základnej skutkovej podstaty v Trestnom zákone možno povedať, že návrh zákona bude mať pozitívny vplyv na rozpočet verejnej správy. Nemožno tiež opomínať skutočnosť, že vláda Slovenskej republiky bude môcť vydať rozhodnutie, že so zmenou vlastníctva súhlasí iba za podmienok podľa § 4 ods. 4 v čl. I návrhu zákona, kde je zaradené prevažovanie priaznivých dopadov zmeny vlastníctva nad bezpečnostnými rizikami.

 Prijatím návrhu zákona sa zvyšuje regulačné zaťaženie podnikateľského prostredia, a to uložením nových povinností fyzickým a právnickým osobám. Zároveň sa však posilňuje transparentnosť v procese zmeny vlastníctva strategického majetku a znižujú sa bezpečnostné riziká, ktoré by mohli mať neblahé dôsledky na podnikateľské prostredie ako celok (napríklad čo sa týka oblasti energetiky). Návrh zákona má tak na podnikateľské prostredie ako pozitívne, tak aj negatívne vplyvy.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné